作者：杜安世
词牌/韵律：合欢带

paragraphs: 楼台高下玲珑。
斗芳草、绿阴浓。
芍药孤栖香艳晚，见樱桃、万颗初红。
巢喧乳燕，珠帘镂曳，满户香风。
罩纱帏、象床屏枕，昼眠才似朦胧。
起来无语更兼慵。
念分明、事成空。
被你厌厌牵系我，怪纤腰、绣带宽松。
春来早是，分飞两处，长恨西东。
到如今、扇移明月，簟铺寒浪与谁同。